送邑簿周信解任
作者：陳著
朝代：宋

paragraphs: 秋風好，秋風好，吹起棲鸞上雲表。
邑人欲留留不住，綵旗繡帳長安道。
歌者相和舞者蹈，欲說遺愛知多少。
朱絃直，青銅照，姦回百巧終莫欺，正大一交如夙好。
處事無難輕車就熟路，據理必爭疾風加勁草。
三年任滿如始至，萬里當遠到。
擁箳篂，植旌纛，分內功名非外求，時來爲之特談笑。
尚須續續□飛箋，勿謂老夫年已耄。